สวัสดีคะคุณ เคยรับประทานอาหารอิ่มมากๆ หลังจากนั้นประมาณ 5 นาที ก็ไปนอนเล่นเพราะรู้สึกปวดหลัง แต่ไม่ได้หลับนะคะ พอนอนสักพักมีอาการเวียนหัวบ้านหมุน คลื่นไส้จะอาเจียน ก็เลยพยายามนอนหลับตาเพื่อลดอาการเวียนหัวแล้วก็หลับไป พอตื่นนอนมาก็อาเจียนไม่รู้ว่าตัวเองเป็นอะไร มันจะเป็นไปได้มั้ยคะที่อาหารไม่ย่อยจึงทำให้มีอาการแบบนี้
สวัสดีค่ะ อาการเวียนศีรษะ บ้านหมุน อาจมีสาเหตุจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกในสมองส่วนที่ควบคุมการทรงตัว มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยการดูแลตัวเองเบื้องต้น การเปลี่ยนท่าทางควรทำอย่างช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆหากมีอาการของระบบประสาทที่คล้ายกับเป็นเนื้องอกในสมองดังกล่าวไป หรือมีเลือดออกมากทางช่องคลอดหรือทางการขับถ่าย ควรไปพบแพทย์เพื่อตรวจเพิ่มเติมอาการของทางเดินอาหารอักเสบหรือติดเชื้ออาจทำให้มีคลื่นไส้อาเจียนได้ แต่ไม่ควรทำให้มีอาการบ้านหมุนค่ะ